als_Latn dik_Latn sag_Latn
Hedhja në treg e Windows-8.1 në tetor pa edhe ardhjen e një versioni të ri të Windows Store, me një ndërfaqe të projektuar për të ofruar më shumë ndihmë në gjetjen dhe shkarkimin e aplikacioneve. Tani një raport i ri, i bazuar në të dhënat e brendshme që Microsoft iu ka dërguar zhvilluesve të aplikacioneve, tregon një rritje të madhe në numrin e aplikacioneve të shkarkuara në Windows Store në tetor.
TechCrunch raporton se, sipas numrave të Microsoft, Windows Store ka gjeneruar një mesatare prej 1.7 milionë shkarkime aplikacionesh në ditë në tetor. Këto numra janë rritur me 38.56 për qind në krahasim me muajin qershor. Në përgjithësi, 51,152,284 aplikacione ishin shkarkuar nga dyqani i aplikacioneve në tetor. Shumica dërrmuese ishin aplikacione pa pagesë (49,796,691), ndërsa vetëm një pjesë e vogël ishin me pagesë (1.355.593).
Është e mundshme që dalja e Windows 8.1 në muajin tetor, së bashku me një rritje të aplikacioneve në dispozicion për platformën – duke përfshirë edhe aplikacioni zyrtar të Facebook, ka ndihmuar për të rritur numrat e shkarkimit muajin e kaluar. Ueb faqja Metro Store Scanner, e cila monitoron të gjitha aplikacione për Windows 8/8.1 që janë publikuar nga Microsoft, tregon se aktualisht ka 125.856 aplikacione në Windows Store në mbarë botën.
(Herë të lexuara: 221)
als_Latn als_Latn als_Latn als_Latn